cyanic-selkie/wikianc huggingface dataset:
Δολοφονία του Παύλου Φύσσα
Δολοφονία
Στις 17 Σεπτεμβρίου 2013, ο Παύλος Φύσσας βγήκε συνοδευόμενος από τη σύντροφό του σε μια καφετέρια και μαζί με άλλα 8-10 άτομα παρακολουθούσαν αγώνα ποδοσφαίρου. Στην ίδια καφετέρια βρίσκονταν επίσης μια παρέα ακόμα δυο-τριών ατόμων. Σύμφωνα με την προανάκριση, υπήρξε ένταση ανάμεσα στις δύο παρέες. Στη συνέχεια, η δεύτερη παρέα άρχισε να καλεί ενισχύσεις.
Μέλος της δεύτερης παρέας ο Ιωάννης Άγγος, υπεύθυνος ασφάλειας της Τοπικής Οργάνωσης Νίκαιας της Χρυσής Αυγής που, σύμφωνα με την απολογία του στις ανακρίτριες, κάλεσε τον ιεραρχικά ανώτερό του, υπεύθυνο πολιτικής δράσης της ΤΟ, Καζαντζόγλου και τον πληροφόρησε για την παρουσία του Φύσσα και της παρέας του στην καφετέρια. Σύμφωνα με τον πυρηνάρχη Νίκαιας της ΧΑ, Γιώργο Πατέλη, ο Καζαντζόγλου του τηλεφώνησε λίγα λεπτά αργότερα. Γύρω στις 23:30 ο Πατέλης έστειλε μέσω υπολογιστή σε κινητά τηλέφωνα μελών της ΧΑ από τη Νίκαια το γραπτό μήνυμα: «Όλοι τώρα τοπική. Όσοι είσαστε κοντά. Δεν θα περιμένουμε μακρινούς. Τώρα». Από τις 23:26 ως τις 23:50 ο Πατέλης επικοινώνησε επτά φορές τηλεφωνικά με το βουλευτή της ΧΑ και περιφερειάρχη Πειραιά Γιάννη Λαγό. Σε ομιλία στα γραφεία της ΤΟ Νίκαιας το καλοκαίρι του 2012 ο Πατέλης ενημέρωσε τους συγκεντρωμένους χρυσαυγίτες ότι μόνο εάν λάβει την έγκριση του Λαγού θα στείλει γραπτά μηνύματα για τη συγκρότηση μιας ομάδας χρυσαυγιτών που θα πάει να «καθαρίσει» το πανηγύρι στην Παναγίτσα της Νίκαιας λέγοντας ότι «Δε θα μείνει τίποτα όρθιο. Τίποτα! Ό,τι κινείται, σφάζεται».
Σύμφωνα με ανακοίνωση που εξέδωσε η Ελληνική Αστυνομία την επομένη της δολοφονίας, στις 23:57:42 δέχθηκε κλήση ότι μια ομάδα 50 ατόμων με ρόπαλα είχε συγκεντρωθεί στη συμβολή των οδών Ιφιγένειας και της λεωφόρου Παναγή Τσαλδάρη στο Κερατσίνι και κατευθυνόταν σε κατάστημα-καφετέρια με την επωνυμία Κοράλι. Σύμφωνα με την ανακοίνωση της ΕΛΑΣ στις 23:59:19 ανατέθηκε σε μια ομάδα 8 αστυνομικών της ομάδας ΔΙΑΣ να μεταβούν στο σημείο. Οι αστυνόμοι μετέβησαν στην καφετέρια, έξω από την οποία βρισκόταν πλήθος 30 ατόμων. Σύμφωνα με τα πορίσματα μίας έρευνας του ερευνητικού κέντρου Forensic Architecture του πανεπιστημίου Goldsmiths του πανεπιστημίου του Λονδίνου, που συγχρόνισε υλικό από κάμερες ασφαλείας της περιοχής και ηχητικά σήματα της ΕΛΑΣ και του ΕΚΑΒ, η πρώτη κλήση στην ομάδα ΔΙΑΣ έγινε στις 23:54:14 και τέσσερις μοτοσικλέτες με αστυνομικούς, οι ομάδες 408-01 «Κερατσίνι» και 410-01 «Πέραμα», έφτασαν στο σημείο στις 23:58:11.
Ο Φύσσας μεταφέρθηκε στο Γενικό Κρατικό Νίκαιας, όπου και διαπιστώθηκε ο θάνατός του. Ενώ ήταν ήδη κρατούμενος, ο Ρουπακιάς επικοινώνησε τηλεφωνικά με τον πυρηνάρχη της ΤΟ Νικαίας, Γιώργο Πατέλη, ο οποίος στην συνέχεια ενημέρωσε τηλεφωνικά το βουλευτή Πειραιά και τοπικό περιφερειάρχη της ΧΑ Γιάννη Λαγό. Στις 00:37 ο αρχηγός της ΧΑ, Νίκος Μιχαλολιάκος, έστειλε ένα SMS στο Λαγό, ο οποίος κάλεσε το Μιχαλολιάκο και στη συνέχεια τον Πατέλη, ο οποίος έπειτα επικοινώνησε πάλι τηλεφωνικά με το Ρουπακιά τρεις φορές. Ένας φίλος του Μιχαλολιάκου, που το βράδυ της επίθεσης σε αφισοκολλητές του ΠΑΜΕ στο Πέραμα στις 12 Σεπτεμβρίου του είχε στείλει ένα γραπτό μήνυμα όπου αναφερόταν «''Αδερφέ μου, ν' αγιάσουν τα χεράκια τους..!! Freikorps!», του έστειλε στις 00:39 της νύχτας της δολοφονίας Φύσσα το μήνυμα «Γουστάρω, γουστάρω, γουστάρω ΧΑ ελληνικό Σεπτέμβριο!!!''».
Πολιτικοί φορείς
Επίσης, την επομένη της δολοφονίας ο επικεφαλής της σοσιαλιστικής ομάδας στο Ευρωπαϊκό Κοινοβούλιο, Χάνες Σβόμποντα, χαρακτήρισε απαράδεκτη την επικείμενη ελληνική προεδρία στην ΕΕ, αν η η τότε κυβέρνηση δεν αντιμετώπιζε τη δράση της ΧΑ.
Στις 19 Σεπτεμβρίου η Κυπριακή Βουλή καταδίκασε τη δολοφονία και αποφάσισε να στείλει επιστολή συμπαράστασης στην οικογένεια του Φύσσα, ενώ ο πρωθυπουργός της Ελλάδας, Αντώνης Σαμαράς απηύθυνε έκκληση σε τηλεοπτικό διάγγελμά του για ηρεμία και εμφανίστηκε αποφασισμένος να εμποδίσει «τους επιγόνους των ναζί να δηλητηριάζουν την κοινωνική μας ζωή, να εγκληματούν, να τρομοκρατούν και να υποσκάπτουν τα θεμέλια της χώρας που γέννησε τη Δημοκρατία». Την ίδια μέρα αναρτήθηκε στο κανάλι της ΧΑ στο Youtube ένα μήνυμα του Μιχαλολιάκου στο οποίο έλεγε ότι λάμβανε χώρα ένα παράνομο «κυνήγι μαγισσών» εναντίον της Χρυσής Αυγής, η οποία θα συνέχιζε να αντιστέκεται «απέναντι στη λάσπη και τη σκευωρία», ενώ η επίσημη ιστοσελίδα της ΧΑ έκανε λόγο για συμπλοκή με "καθαρά οπαδικά και σίγουρα όχι πολιτικά κίνητρα". Ο Μιχαλολιάκος χαρακτήρισε το Ρουπακιά περαστικό από τα γραφεία της ΧΑ.
Διαδηλώσεις και συλλαλητήρια
Με τη διάδοση της είδησης της δολοφονίας συγκεντρώθηκαν στο σημείο περίπου 200-300 άτομα, μέλη αριστερών και αντιεξουσιαστικών συλλογικοτήτων και οργανώσεων, ενώ αριστερές οργανώσεις και το τοπικό αντιεξουσιαστικό στέκι προγραμμάτισαν συγκέντρωση διαμαρτυρίας στην Αμφιάλη για το επόμενο απόγευμα. Την επομένη της δολοφονίας διοργανώθηκαν μεγάλες διαδηλώσεις συμπαράστασης σε μεγάλες πόλεις της Ελλάδας, ενώ επεισόδια έλαβαν χώρα στη Θεσσαλονίκη, το Ηράκλειο, τα Χανιά τη Πάτρα, την Ξάνθη και την Καλαμάτα, ιδίως όταν οι διαδηλωτές επιχείρησαν να πλησιάσουν στα γραφεία της Χρυσής Αυγής. Μεγάλο συλλαλητήριο-πορεία με χιλιάδες συμμετέχοντες οργανώθηκε στο Κερατσίνι και τη Νίκαια, η οποία ξεκίνησε από τη συμβολή των οδών Παναγή Τσαλδάρη και Γρηγορίου Λαμπράκη, ενώ υπήρξαν συγκρούσεις ανάμεσα στα ΜΑΤ και διαδηλωτές. Πιο συγκεκριμένα η αστυνομία επιτέθηκε στην πορεία επι της Γρηγορίου Λαμπράκη στο ύψος του Αστυνομικού Τμήματος Κερατσινίου με αποτοτέλεσμα να την διαλύσει σε δυο μέρη. Ακολούθησε κυνηγητό στους δρόμους της περιοχής που οδήγησε σε 130 προσαγωγές και 34 συλλήψεις. Ένας διαδηλωτής, ο 32χρονος τότε, Γαβριήλ Α. έχασε το μάτι του από παράτυπη ευθύβολη ρίψη δακρυγόνου απο αστυνομικούς. Με ανακοίνωσή της η πενταμελής επιτροπή ΕΙΝΑΠ του Τζαννείου Νοσοκομείου, εξέφρασε την ανησυχία της καθώς από την διαδήλωση προσήχθησαν στο νοσοκομείο 31 διαδηλωτές, όλοι τους με χτυπήματα στο κεφάλι, συμπεριλαμβανομένου ενός ατόμου υποβλήθηκε σε χειρουργική επέμβαση και νοσηλεύεται στην οφθαλμολογική κλινική με ρήξη βολβού από κρότου λάμψης αφού όπως καταγγέλλει τον σημάδεψαν απευθείας στο πρόσωπο και κινδυνεύει με μόνιμη απώλεια της όρασης από τον ένα οφθαλμό. Πριν αρχίσει η πορεία και ενώ είχε μαζευτεί κόσμος, ο Πάνος Καμμένος εμποδίστηκε να κατέβει από το αυτοκίνητό του, ενώ αναφέρεται ότι προπηλακίστηκε. Η αντιφασιστική διαδήλωση στο Κερατσίνι δέχτηκε επίθεση με πέτρες από μια ομάδα ατόμων ανάμεσα στα οποία συμπεριλαμβανόταν ένα άτομο που εμφανίζεται σε φωτογραφίες δράσεων της ΧΑ δίπλα στο Ρουπακιά. Η ομάδα αυτή δρούσε με την ανοχή και την κάλυψη μιας διμοιρίας ΥΑΤ, ο επικεφαλής της οποίας κατόπιν απομακρύνθηκε με απόφαση του υπουργείου Προστασίας του Πολίτη. Επεισόδια σημειώθηκαν και έξω από τη ΓΑΔΑ τα ξημερώματα της Πέμπτης μετά από επίθεση της αστυνομίας στην συγκέντρωση αλληλεγγύης στους προσαχθέντες της πορείας.
Ο Παύλος Φύσσας κηδεύτηκε στις 19 Σεπτεμβρίου 2013 στο νεκροταφείο Σχιστού. Όταν βγήκε το φέρετρο από την εκκλησία ακούστηκαν τα συνθήματα «Το αίμα κυλάει, εκδίκηση ζητάει», «Θάνατος στον φασισμό», ενώ την ώρα της ταφής οι παρευρισκόμενοι τραγουδούσαν στίχους των τραγουδιών του Παύλου Φύσσα.
Μετά από πρόταση ενός φίλου του Φύσσα καλλιτέχνες του ελληνικού χιπ χοπ και του low bap έδωσαν στις 24 Σεπτεμβρίου μία κοινή συνέντευξη τύπου, καταδικάζοντας τον φασισμό. thumb|right|350px|25 Σεπτεμβρίου 2013: Πορεία στα γραφεία της Χρυσής Αυγής, στην [[Λεωφόρος Κατεχάκη|Κατεχάκη για την δολοφονία του Παύλου Φύσσα.]]Στις 25 Σεπτεμβρίου πραγματοποιήθηκε ένα μεγάλο αντιφασιστικό συλλαλητήριο οργανωμένο από τη ΓΣΕΕ, την ΑΔΕΔΥ και άλλους φορείς και ακολούθησε πορεία προς τα κεντρικά γραφεία της ΧΑ στη Μεσογείων. Ένας από τους αστυνομικούς που βρίσκονταν στην περιοχή του συλλαλητηρίου επικοινωνούσε κρυφά πριν, κατά τη διάρκεια και μετά το συλλαλητήριο με τον σωματοφύλακα του Μιχαλολιάκου και στέλεχος της ΧΑ ενημερώνοντάς τον για την εξέλιξη της συγκέντρωσης και δίνοντάς του πληροφορίες το σχεδιασμό της αστυνομίας, ενώ την επομένη συζήτησαν την έρευνα που διεξαγόταν για την ύπαρξη πυρήνων της ΧΑ στην Αστυνομία.
Διαδηλώσεις έλαβαν χώρα και εκτός Ελλάδας, στο Παρίσι, την Βαρκελώνη, την Βαλένθια και άλλες ευρωπαϊκές πόλεις. Οργανώθηκαν από Έλληνες μετανάστες και φοιτητικές και αριστερές οργανώσεις.
Κληρονομιά
Ο Φύσσας θεωρείται σύμβολο κατά του φασισμού εντός και εκτός Ελλάδας. Το 2014, έναν χρόνο μετά το συμβάν, τοποθετήθηκε άγαλμα στο σημείο της δολοφονίας, το οποίο έχει βεβηλωθεί πολλές φορές είτε από βανδαλιστές είτε από υποστηρικτές της Χρυσής Αυγής. Τον Οκτώβριο του 2013 το δημοτικό συμβούλιο Κερατσινίου, υιοθετώντας αίτημα πολιτών και συλλογικοτήτων, αποφάσισε ομόφωνα να μετονομαστεί η οδός Παναγή Τσαλδάρη σε οδό Παύλου Φύσσα, μετονομασία για την οποία πραγματοποιήθηκε ειδική εκδήλωση το Νοέμβριο του 2015.
Ποινική δίωξη
Οι αστυνομικοί του περιπολικού Α8-2, που είχαν συλλάβει τον Ρουπακιά, τον παρέδωσαν στο Α.Τ. Κερατσινίου στις 00:25. Η έκθεση παράδοσης και κατάσχεσης του μαχαιριού του Ρουπακιά και η έκθεση σύλληψής του συντάχθηκαν το επόμενο πρωί, αναγράφουν ώρα 7:05 και 7:20 αντίστοιχα και αναφέρουν ως υπεύθυνο για την παράδοση του μαχαιριού και του Ρουπακιά αστυνομικό της ομάδας ΔΙΑΣ. Λίγες ώρες μετά τη δολοφονία ο Ρουπακιάς υποβλήθηκε με εντολή της αστυνομικής διεύθυνσης σε ιατροδικαστική εξέταση κατά την οποία «δεν ανευρέθησαν εξωτερικές κακώσεις (π.χ. αμυχές, μώλωπες, εκχυμώσεις κ.ά.)» ως αποτέλεσμα συμπλοκής με τον Φύσσα, ενώ η τοξικολογική του εξέταση έδειξε ότι ήταν νηφάλιος την ώρα της δολοφονίας. Μετά από τρίωρη απολογία του στην Στ΄ ανακρίτρια Πειραιά ο Ρουπακιάς κρίθηκε με τη σύμφωνη γνώμη εισαγγελέα προφυλακιστέος το Σάββατο 21 Σεπτεμβρίου 2013 και προγραμματίστηκε η μεταφορά του στις φυλακές Κορυδαλλού. Λόγω αποδοκιμασιών των κρατουμένων του Κορυδαλλού, παρέμεινε για λόγους ασφαλείας στα κρατητήρια της ΓΑΔΑ, ενώ λίγες μέρες αργότερα μεταφέρθηκε στις φυλακές του Μαλανδρίνου. Κανένας δικηγόρος του Δικηγορικού Συλλόγου του Πειραιά δεν δέχτηκε να αναλάβει την υπεράσπιση του Ρουπακιά και αναζητήθηκε δικηγόρος από την Αθήνα. Από το Μάρτιο του 2016 βρίσκεται σε κατ' οίκον περιορισμό.
Σε τηλεοπτική συνέντευξή του που προβλήθηκε στις 26 Σεπτεμβρίου ο Μιχαλολιάκος, ερωτώμενος για το αν έχουν κλείσει τα γραφεία της ΤΟ της Νίκαιας, απάντησε αποφατικά, λέγοντας ότι πρόκειται για "μια συνήθ[η] Τοπική Οργάνωση της Χρυσής Αυγής".
Στις 20 Σεπτεμβρίου ροπαλοφόρα μέλη της ΧΑ συγκεντρώθηκαν κοντά στην Αστυνομική Διεύθυνση Εύβοιας στη Χαλκίδα. Η τοπική αστυνομική δύναμη δεν ανέλαβε κάποια δράση και δεν ενημέρωσε σχετικά το Αρχηγείο της ΕΛΑΣ. Ακολούθως, δύο ανώτατοι αξιωματικοί της ΕΛΑΣ υπέβαλαν την παραίτησή τους για προσωπικούς, σύμφωνα με την ανακοίνωση του Υπουργείου Δημόσιας Τάξης, λόγους, ενώ τέθηκαν σε διαθεσιμότητα και άλλοι αξιωματικοί, που εμπλέκονταν στην υπόθεση, για την οποία διατάχθηκε η διενέργεια ΕΔΕ. Ταυτόχρονα, η Υπηρεσία Εσωτερικών Υποθέσεων της ΕΛΑΣ ξεκίνησε έρευνα για την εμπλοκή αστυνομικών σε αδικήματα σχετιζόμενα με τη δράση της ΧΑ και μετακινήθηκαν άλλοι οκτώ αξιωματικοί της ΕΛΑΣ. Στις 27 Σεπτεμβρίου μετατέθηκε, δίχως να δοθεί εξήγηση, ο προϊστάμενος της -αρμόδιας για την παρακολούθηση του οργανωμένου εγκλήματος, της τρομοκρατίας και παράνομων ενεργειών μελών της ΧΑ- Γ' Διεύθυνσης Αντικατασκοπείας της ΕΥΠ, και ένας στενός του συνεργάτης του, ο οποίος επίσης ασχολούταν με την παρακολούθηση της ΧΑ.
Με αφορμή την δολοφονία του Φύσσα έγινε εισαγγελική έρευνα και στοιχειοθετήθηκε η κατηγορία σύστασης εγκληματικής οργάνωσης από την Χρυσή Αυγή. Το Σάββατο 28 Σεπτεμβρίου 2013 ξεκίνησαν από την αντιτρομοκρατική υπηρεσία συλλήψεις της ηγεσίας της Χρυσής Αυγής, του προέδρου του κόμματος Νίκου Μιχαλολιάκου, των βουλευτών Ηλία Κασιδιάρη, Γιάννη Λαγού και άλλων στελεχών του κόμματος, οι οποίοι κατηγορούνται για σύσταση εγκληματικής οργάνωσης Οι βουλευτές της Χρυσής Αυγής Κασιδιάρης, Ηλίας Παναγιώταρος και Νίκος Μίχος δεν κρίθηκαν προφυλακιστέοι, αλλά αφέθηκαν ομόφωνα ελεύθεροι με περιοριστικούς όρους μετά από μέρες. Ο Μιχαλολιάκος δήλωσε στην απολογία του ότι κοιμόταν. Όλοι οι παραπάνω προφυλακίστηκαν με κατηγορίες είτε σε σχέση με την δολοφονία είτε για σύσταση εγκληματικής συμμορίας, ωστόσο αφέθηκαν ελεύθεροι με όρους μετά την παρέλευση 18μήνου. Εκτός των παραπάνω, προφυλακιστέοι για την υπόθεση της δολοφονίας κρίθηκαν επίσης ο 32χρονος Γ. Καζαντζόγλου, ο οποίος φέρεται ότι βρισκόταν στο αυτοκίνητο του Γιώργου Ρουπακιά το βράδυ που σκότωσε τον Παύλο Φύσσα και σε βάρος του είχε εκδοθεί ένταλμα σύλληψης με την κατηγορία της άμεσης συνέργειας στη δολοφονία, και ο 36χρονος Αθανάσιος Τζόρβας.
Η δικαστική διαδικασία έχει ξεκινήσει από τον Απρίλιο του 2015. Τον Ιανουάριο του 2016, και αφού είχαν ήδη γίνει 43 συνεδριάσεις, η δίκη πρακτικά διακόπηκε λόγω της αποχής των δικηγόρων, ενώ συνεχίστηκε μετά από 4,5 μήνες απραγίας στις 25 Μαΐου 2016, καθώς οι συνήγοροι έλαβαν κατάλληλες άδειες από τους δικηγορικούς συλλόγους.
Σε μία ραδιοφωνική προεκλογική συνέντευξη το Σεπτέμβριο του 2015 ο Μιχαλολιάκος ανέλαβε την πολιτική ευθύνη για τη δολοφονία του Φύσσα και υποστήριξε ότι δεν υπάρχει ποινική ευθύνη, όπως δεν υπήρχε στη δολοφονία του Τεμπονέρα ή του Λαμπράκη.
Στις 7 Οκτωβρίου 2020 μετά από 5,5 χρόνια ακροαματικής διαδικασίας και επτά χρόνια μετά τη δολοφονία του Φύσσα, το Τριμελές Εφετείο Κακουργημάτων έκρινε ένοχο τον Ρουπακιά και τη Χρυσή Αυγή ως εγκληματική οργάνωση. Για συνεργεία στη δολοφονία του Φύσσα ένοχοι κρίθηκαν 15 από τους 17 κατηγορούμενους: οι Αναστάσιος-Μάριος Αναδιώτης, Γεώργιος Δήμου, Ελπιδοφόρος Καλαρίτης, Ιωάννης Βασίλειος Κομιανός, Κωνσταντίνος Κορκοβίλης, Αναστάσιος Μιχάλαρος, Γεώργιος Πατέλης γραμματέας της ΤΟ Νίκαιας- πυρηνάρχης της οργάνωσης, Γεώργιος Σκάλκος, Γέωργιος Σταμπέλος, Λέων Τσαλίκης, Αθανάσιος Τσόρβας, Νικόλαος Τσόρβας και Αριστοτέλης Χρυσαφίτης.
Παραπομπές
Κατηγορία:Πολιτικές δολοφονίες Δολοφονια Κατηγορία:Θύματα της Χρυσής Αυγής Κατηγορία:Δολοφονίες στην Ελλάδα Κατηγορία:Δολοφονηθέντες μουσικοί Κατηγορία:Έλληνες ράπερ
The Wild, the Willing and the Innocent
Το The Wild, the Willing and the Innocent είναι το ένατο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Ιανουάριο του 1981 μέσω της δισκογραφικής εταιρίας "Chrysalis Records".
Με παραγωγή από το ίδιο το συγκρότημα, ο δίσκος υπήρξε πειραματικός ως προς τον ήχο του, με σύνθεση εγχόρδων να συνοδεύει τους UFO στο κομμάτι "Profession Of Violence", ενώ γκεστ συμμετοχή πραγματοποίησε ο κιμπορντίστας των Uriah Heep, Τζον Σλόμαν. Για την προώθηση του άλμπουμ, οι UFO περιόδευσαν ανοίγοντας τις εμφανίσεις του Ozzy Osbourne.
Το άλμπουμ σκαρφάλωσε στο βρετανικό Top-20 και το # 77 του Billboard στις Ηνωμένες Πολιτείες, ενώ το σινγκλ "Lonely Heart" μπήκε στο Top-50 της πατρίδας τους.
Μέλη των UFO
Οι μουσικοί οι οποίοι ηχογράφησαν το "The Wild, the Willing and the Innocent" ήταν οι εξής:
Πηγές
Κατηγορία:Δισκογραφία των UFO Κατηγορία:Άλμπουμ του 1981
Τέρενς Κουίκ
Ο Τέρενς Σπένσερ Νικόλαος Κουίκ (Terence Spencer Nicholas Quick) (18 Φεβρουαρίου 1947) είναι Έλληνας δημοσιογράφος και πολιτικός.
Από τον Νοέμβριο του 2016 έως τον Ιούλιο του 2019 διατέλεσε Υφυπουργός Απόδημου Ελληνισμού στηρίζοντας τη κυβέρνηση του Αλέξη Τσίπρα, ενώ τον Φεβρουάριο του 2019 ορκίστηκε ξανά βουλευτής αντικαθιστώντας τον Θανάση Παπαχριστόπουλο που παραιτήθηκε.
Προσωπική ζωή και σπουδές
Ο Τέρενς Κουίκ γεννήθηκε στη Θεσσαλονίκη στις 18 Φεβρουαρίου του 1947. Είναι γιός του βρετανού Φίλιπ Κουίκ (Philip Quick). Από πλευράς μητέρας, έλκει την καταγωγή του από την Κεφαλληνία. Οι γονείς του χώρισαν όταν ήταν έξι ετών.
Σπούδασε, για ένα χρόνο, στην Ανωτάτη Βιομηχανική Σχολή και είναι απόφοιτος του Παντείου Πανεπιστημίου. Παντρεύτηκε και χώρισε δύο φορές και έχει τρία παιδιά (γιος του είναι ο βρετανός σκηνοθέτης Ρίτσαρντ Κουίκ). Έχουν κυκλοφορήσει διάφορες φήμες ότι έχει εβραϊκή καταγωγή κάτι που ο ίδιος διαψεύδει και δηλώνει Έλληνας Χριστιανός Ορθόδοξος. Επιπλεόν, επιθυμεί να τον αποκαλούν Νικόλαο.
Είναι υποστηρικτής του Ολυμπιακού.
Επαγγελματική πορεία
Από το 1966 εργάσθηκε στις εφημερίδες «Έθνος», «Φως των Σπορ», «Σημερινά» και ως ανταποκριτής στην Αθήνα της εφημερίδας «The Sun». Ο Τέρενς Κουΐκ για πολλά χρόνια παρουσίαζε το κεντρικό δελτίο ειδήσεων στην κρατική τηλεόραση της ΕΡΤ. Μέχρι το 1989 που παραιτήθηκε παρουσίαζε το κεντρικό δελτίο ειδήσεων μαζί με τις Λιάνα Κανέλλη, Εύη Δεμίρη, Έλλη Στάη και τους Αντώνη Ζησιμάτο, Κώστα Σερέζη, Νάσο Αθανασίου, Αλέξανδρο Αντωνόπουλο, Κώστα Χούντα κ.ά.
Στη συνέχεια παρουσίαζε για περίπου δέκα χρόνια το κεντρικό δελτίο ειδήσεων στον τηλεοπτικό σταθμό ΑΝΤ1 με συμπαρουσιάστριες τη Νανά Παλαιτσάκη, τη Σοφία Τσιλιγιάννη, την Τατιάνα Στεφανίδου, τη Λιάνα Κανέλλη κ.ά. Την άνοιξη του 1992 και για τα επόμενα 2 χρόνια παρουσίαζε την εβδομαδιαία εκπομπή «Απόψε με τον Τέρενς Κουΐκ» στη βραδινή ζώνη με προσκεκλημένους απ' όλα τα στερεώματα και μετά από ένα χρόνο είχε την επιμέλεια και παρουσίαση της εκπομπής «Μαζί την Κυριακή» στη μεσημεριανή ζώνη. Παράλληλα εργάστηκε στο ραδιόφωνο του ΑΝΤ1 παρουσιάζοντας την ενημερωτική εκπομπή «Πρωινή γραμμή».
Στη συνέχεια παρουσίαζε καθημερινή πρωινή ενημερωτική εκπομπή στο Star Channel. Ακολούθησε η καθημερινή εμφάνιση του με την εκπομπή «Καλημέρα με τον Τέρενς» στον τηλεοπτικό σταθμό Alter Channel.
Το 2008, στη Θεσσαλονίκη και από το κανάλι της ΕΤ3 παρουσίαζε για δεύτερη φορά την εκπομπή «Απόψε με τον Τέρενς Κουΐκ» μεταδιδόμενη ανά εβδομάδα με καλεσμένους από τα διάφορα στερεώματα. Από την 1η Φεβρουαρίου του 2010 ανέλαβε την παρουσίαση του απογευματινού δελτίου στον τηλεοπτικό σταθμό Blue Sky. Τον Σεπτέμβριο του 2010 μετακινήθηκε στο Kontra Channel και για ένα διάστημα παρουσίαζε το κεντρικό δελτίο ειδήσεων. Επίσης σήμερα είναι κεντρικός παρουσιαστής στο κυπριακό κανάλι EXTRA, συνεργαζόμενος με τη γνωστή κύπρια παρουσιάστρια Τζώρτζια Παναγή.
Έχει συνεργαστεί με τις εφημερίδες «Ελεύθερος», «Ελεύθερος Τύπος», «Απογευματινή», «Βραδυνή», «Πρωινή» και «Ελευθεροτυπία». Σήμερα συνεργάζεται με την εφημερίδα «Χώρα».
Έχει εμφανιστεί στην ταινία Ο αντιφασίστας του 1972 με πρωταγωνιστή τον Κώστα Βουτσά. Στην ουσία υποδύθηκε τον εαυτό του, όπου ως Τέρενς Κουΐκ - δημοσιογράφος παίρνει συνέντευξη στην αρχή της ταινίας από τον κεντρικό ήρωα «Νικόλα Μαντσολίνι» (Βουτσάς).
Πολιτική πορεία
Στις δημοτικές εκλογές του 1986 εξελέγη δημοτικός σύμβουλος στον Δήμο Αθηναίων με τον συνδυασμό «Νέα Εποχή» του Μιλτιάδη Έβερτ. Απέσπασε 13.511 σταυρούς προτίμησης, κατατασσόμενος στη δεύτερη θέση ανάμεσα σε 40 υποψήφιους.
Στις βουλευτικές εκλογές του 2012 ορίστηκε επικεφαλής του ψηφοδελτίου Επικρατείας των Ανεξάρτητων Ελλήνων και εξελέγη. Επανεκλέχθηκε και στις επαναληπτικές εκλογές του 2012 και εν συνεχεία ανέλαβε καθήκοντα Κοινοβουλευτικού Εκπροσώπου της Κ.Ο. του κόμματος.
Στις 19 Μαΐου 2013 παραιτήθηκε από Κοινοβουλευτικός Εκπρόσωπος των ΑΝ.ΕΛ., ενώ συμμετείχε στις περιφερειακές εκλογές του 2014 με τον συνδυασμό «Μακεδονία-Θράκη, Ελλάδα μας» ως υποψήφιος περιφερειάρχης στην Ανατολική Μακεδονία - Θράκη.
Διατέλεσε Υφυπουργός Επικρατείας για το συντονισμό του κυβερνητικού έργου από 27 Ιανουαρίου 2015 μέχρι 28 Αυγούστου 2015 και από τις 23 Σεπτεμβρίου 2015 έως τις 5 Νοεμβρίου 2016 στις συγκυβερνήσεις ΑΝ.ΕΛ.-ΣΥ.ΡΙΖ.Α. Στον ανασχηματισμό της 4 Νοεμβρίου 2016 ορίστηκε από τον Πρωθυπουργό, υφυπουργός Εξωτερικών υπεύθυνος τον Απόδημο Ελληνισμό.
Τον Δεκέμβριο του 2018 διαγράφηκε από το κόμμα των ΑΝ.ΕΛ., λόγω της στήριξης του στη Συμφωνία των Πρεσπών. Στις 11 Φεβρουαρίου 2019 ορκίστηκε βουλευτής, ύστερα από τη παραίτηση του Θανάση Παπαχριστόπουλου. Ωστόσο επειδή η κοινοβουλευτική ομάδα των ΑΝ.ΕΛ. είχε διαλυθεί, παρέμεινε ανεξάρτητος βουλευτής. Τον Ιούνιο του 2019 ανακοίνωσε την κάθοδό του στις βουλευτικές εκλογές με το κόμμα του ΣΥΡΙΖΑ.
Παραπομπές
Κατηγορία:Έλληνες δημοσιογράφοι Κατηγορία:Δημοσιογράφοι στο ραδιόφωνο Κατηγορία:Έλληνες βουλευτές επικρατείας Κατηγορία:Βουλευτές Β΄ Αθηνών Κατηγορία:Βουλευτές εκλεγμένοι με τους Ανεξάρτητους Έλληνες Κατηγορία:Πρόεδροι Περιφερειακών Παρατάξεων Κατηγορία:Περιφερειακοί Σύμβουλοι ανά την Ελλάδα Κατηγορία:Έλληνες παρουσιαστές Κατηγορία:Έλληνες υφυπουργοί παρά τω Πρωθυπουργώ Κατηγορία:Έλληνες υφυπουργοί Εξωτερικών
Έντουαρντ Έλλις
Με το όνομα Έντουαρντ Έλλις (αγγλικά: Edward Ellice) μπορεί να αναφέρονται:
Νίκος Τασσόπουλος
Ο Νίκος Τασσόπουλος ήταν Έλληνας αθλητής της πετοσφαίρισης της κολύμβησης και της υδατοσφαίρισης από την Πάτρα. Αδελφός του ήταν ο συμπαίκτης του στην ΕΑ Πατρών και τον ΝΟ Πατρών Φαίδων.
Ο Νίκος Τασσόπουλος ξεκίνησε πετοσφαίριση από την Ε.Α. Πατρών όπου μαζί της ήταν πρωταθλητής Ελλάδος το 1938.
Υδατοσφαίριση και κολύμβηση άρχισε να κάνει το 1932 όταν πήγε στον Ν.Ο. Πατρών κατακτώντας μαζί του τα πανελλήνια πρωταθλήματα του 1935, 1937, 1938, 1939, 1940, 1945 και 1946. Το 1948 είχε αναλάβει για λίγους μήνες προπονητής του Ν.Ο. Πατρών.
Παραπομπές
Κατηγορία:Υδατοσφαιριστές του Ν.Ο. Πατρών Κατηγορία:Κολυμβητές του Ν.Ο. Πατρών Κατηγορία:Πετοσφαιριστές Ε.Α. Πατρών Κατηγορία:Έλληνες αθλητές της πετοσφαίρισης Κατηγορία:Έλληνες αθλητές της κολύμβησης Κατηγορία:Έλληνες προπονητές υδατοσφαίρισης Κατηγορία:Προπονητές υδατοσφαίρισης Ν.Ο. Πατρών
Γεγονότα Μαΐου 2014
4 Μαΐου
(BBC) (in.gr)
26 Μαΐου
(NDTV) (IANS μέσω Biharprabha)
(AP μέσω Yahoo!)
28 Μαΐου
(AP via WBRC)
31 Μαΐου
05
Αντώνιος Λεονταρίδης
Ο Αντώνιος Λεονταρίδης (1840-1912) ήταν Έλληνας τραπεζίτης και ευεργέτης της Αλεξανδρούπολης.
Βιογραφικό
Ο Αντώνιος Λεονταρίδης γεννήθηκε στην Μαρώνεια, το 1840. Ένα από τα τέσσερα παιδιά του εύπορου έμπορου Λέοντος Λεονταρίδη, ο οποίος ένα από τα ταξίδια του προς την Αδριανούπολη μαζί με τα δυο του παιδιά - Αντώνη & Χαράλαμπο, έπεσε σε ενέδρα από Τούρκους μεταμφιεσμένους σε ληστές, κοντά στα σημερινά Λουτρά και σκοτώθηκε επι τόπου. Τα παιδιά κατέφυγαν στην Αίνο όπου απο κει μπήκαν σε φορτηγίδα και κατέφτασαν στην Οδησσό. Το 1880 περίπου, ο Αντώνης με τον αδερφό του Χαράλαμπο απόφασισαν να κατέβουν προς το νότο και να εγκατασταθούν στο Δεδεαγάτς - σημερινή Αλεξανδρούπολη.
Δράση
Ο Αντώνιος Λεονταρίδης ασχολήθηκε με τραπεζικές και χρηματιστηριακές εργασίες, ως εκπρόσωπος της Τράπεζας Ανατολής της Οθωμανικής Αυτοκρατορίας, όπου συναλασσόταν μάλιστα με όλους τους κατοίκους του νέου αστικού κέντρου, Έλληνες, Τούρκους, Εβραίους, Βούλγαρους και όχι μόνο. Συνδέθηκε με τον Ίωνα Δραγούμη, στον οποίο ενέπνευσε τις ιδέες του αγώνα κατά των Βουλγάρων κομιτατζήδων, έτσι ώστε να γίνει ένα από τα πρώτα μέλη του θρακικού κομιτάτου.
Φιλανθρωπικό έργο
Κατά σύσταση του Ίωνα Δραγούμη, ο εύπορος Αντώνης Λεονταρίδης αγόραζε γη και ότι άλλο, με προοπτική να περιέρχονται τελικά οι περιουσίες Τούρκων ή και άλλων μειονοτήτων στα χέρια των Ελλήνων. Το 1907, ο Λεονταρίδης, συντάσσει συμβόλαιο δωρεάς με πληρεξούσιο τον υποπρόξενο της Ρωσίας, Αλέξανδρο Κρήτη, Έλληνα υπήκοο, προς το ελληνικό δημόσιο όπου περιέγραφε λεπτομερώς και αναλυτικά το ποσόν. Η δωρεά αυτή ήταν έμμεση προσφορά προς το Ελληνικό Δημόσιο, για ευνόητους λόγους, και τα χρήματα αυτά χρησιμοποιήθηκαν από τον Ελεύθεριο Βενιζέλο για την αγορά πλοίων προς ενίσχυση του ελληνικού στόλου.
Πολλές δωρεές και κληροδοτήματα που άφησε ο Λεονταριδης, έγιναν γνωστά μέσα από τα Μνημόσυνα του Μητροπολίτη Αλεξανδρούπολης Γερβασίου. Εκτός από 1.000 χρυσές τούρκικες λίρες, που χρησιμοποιήθηκαν για την ανέγερση της Ανωτέρας Αστικής Σχολής Αρρενων, πρόσφερε ομόλογα και κληροδότησε ενοίκια, και 2.000 τούρκικες λίρες για τη συντήρηση της Λεονταριδείου Σχολής. Τέλος κληροδότησε ποσά για προικοδότηση φτωχών κοριτσιών, για ενίσχυσητων εκπαιδευτηρίων της γενέτειρας του Μαρώνειας και συνέταξε συμπληρωματική δωρεά (1908) με σκοπό την υποστήριξη του Ελληνισμού της Θράκης.
Για αυτό το λόγο, το 1912, δόθηκε στον Λεονταρίδη και ο χρυσός σταυρός του Τάγματος του Σωτήρος από το Ελληνικό Υπουργείο Εξωτερικών. Το Φεβρουάριο του 1912, συνέταξε, λίγο πριν πεθάνει τη Μυστική διαθήκη.
Λεονταρίδειος Σχολή
Κατά το 1907 σε οικόπεδο κοντά στην Μητρόπολη, που παραχωρήθηκε τότε από τον Τούρκο Μπέη Χατζησαφέτ στην ελληνική κοινότητα για ξεκίνανε εργασίες ανέγερσης του κτιρίου. Χτίσθηκε κυρίως με δωρεά του μεγαλέμπορου Αντώνη Λεονταρίδη ή Αντωνάκη Εφέντη, από όπου πήρε και το όνομά του. Οι εργασίες προχώρησαν ικανοποιητικά και ένα μεγάλο κτίσμα νεοκλασικό ξεπρόβαλε, το 1909. Στα μέσα της δεκαετίας του 1960 μετακομίζουν οι μαθητές των Γυμνασίων από την Λεονταρίδειο Σχολή Αρρένων στα νέα σχολικά κτίρια. Το κτίριο παραχωρείται στην Ιερά Μητρόπολη Αλεξανδρούπολης, όπου από το 1980 και μετά αρχίζει η αναπαλαίωση του σχολείου αυτού και έκτοτε μέχρι σήμερα λειτουργεί ως Εκκλησιαστικό Μουσείο της Ιεράς Μητροπόλεως Αλεξανδρουπόλεως.
Πηγές
Κατηγορία:Έλληνες ευεργέτες Κατηγορία:Έλληνες τραπεζίτες Κατηγορία:Χρυσός Σταυρός του Τάγματος του Σωτήρος
Δακτύλιοι του Ποσειδώνα
305px|thumb|Ένα σχέδιο των δακτυλίων και των δορυφόρων του συστήματος του Ποσειδώνα. Οι γραμμές δηλώνουν δακτυλίους ενώ οι διακεκομμένες γραμμές δηλώνουν τροχιές δορυφόρων. thumb|205px|Οι δακτύλιοι του Ποσειδώνα από το Βόγιατζερ 2 thumb|325px|Οι δακτύλιοι του Ποσειδώνα από το Βόγιατζερ 2
Οι δακτύλιοι του Ποσειδώνα αποτελούνται κυρίως από πέντε κύριους δακτυλίους, οι οποίοι ανακαλύφθηκαν για πρώτη φορά (ως «τόξα»), από τους Πατρίς Μπουσέ, Ράινχολντ Χόφνερ και Ζαν Μανφρουά του Αστεροσκοπείου La Silla (ESO) της Χιλής το 1984, κατά τη διάρκεια ενός προγράμματος παρατηρήσεων που προτάθηκε από τους Αντρέ Μπράχιτς και Μπρυνό Σικαρντύ του Αστεροσκοπείου του Παρισιού, και τους Φ. Βίλας και Λ.-Ρ. Έλισερ του Διαμερικανικού Αστεροσκοπείου του Σέρο Τολόλο με επικεφαλής τον Γουίλιαμ Χάμπαρντ. Απεικονίστηκαν τελικά το 1989 από το διαστημικό σκάφος Βόγιατζερ 2. Οι δακτύλιοι του Ποσειδώνα είναι αρκετά αραιοί, λεπτοί και αμυδροί, μοιάζουν περισσότερο με τους δακτυλίους του Δία. Οι δακτύλιοι του Ποσειδώνα πήραν τα ονόματα τους από αστρονόμους που συνέβαλαν σημαντικό έργο στον πλανήτη όπως: Γκάλε, Λεβεριέ, Λάσελ, Αραγκό, και Άνταμς. Ο Ποσειδώνας έχει επίσης έναν ανώνυμο αμυδρό δακτύλιο που συμπίπτει με την τροχιά του δορυφόρου Γαλάτεια. Τρεις ακόμη δορυφόροι έχουν τροχιές μεταξύ των δακτυλίων: η Ναϊάδα, η Θάλασσα και η Δέσποινα.
Ανακάλυψη και παρατηρήσεις
Μία απόκρυψη στις 12 Σεπτεμβρίου του 1983 είχε ως αποτέλεσμα την πιθανή ανίχνευση ενός δακτυλίου. Ωστόσο, τα επίγεια αποτελέσματα ήταν ασαφή. Κατά τα επόμενα έξι χρόνια, παρατηρήθηκαν περίπου 50 ακόμη αποκρύψεις με μόνο περίπου το ένα τρίτο από αυτές να αποδώσουν θετικά αποτελέσματα. Το διαστημικό σκάφος Βόγιατζερ 2 έκανε την οριστική ανακάλυψη των δακτυλίων του Ποσειδώνα κατά την προσέγγιση του Ποσειδώνα το 1989, προσεγγίζοντας τον πλανήτη σε απόσταση 4.950 χιλιομέτρων πάνω από την ατμόσφαιρα του πλανήτη στις 25 Αυγούστου. Έτσι επιβεβαίωσε ότι οι αποκρύψεις που είχαν παρατηρηθεί είχαν πράγματι προκληθεί από τα τόξα εντός του δακτυλίου Άνταμς.
Εκτός από το Βόγιατζερ, οι φωτεινότεροι δακτύλιοι (Άνταμς και Λεβεριέ) έχουν απεικονιστεί από το διαστημικό τηλεσκόπιο Χαμπλ αλλά και από επίγεια τηλεσκόπια, λόγω στις προόδους στην ανάλυση και την ισχύ της συγκέντρωσης του φωτός. Είναι ορατά, ελαφρώς πάνω από το υπόβαθρο των επιπέδων θορύβου, σε μήκη κύματος που απορροφούν το μεθάνιο στα οποία η έντονη φωτεινότητα από τον Ποσειδώνα είναι σημαντικά μειωμένη. Οι πιο αμυδροί δακτύλιοι είναι ακόμη πολύ κάτω από το όριο της ορατότητας.
Γενικά
Ο Ποσειδώνας διαθέτει πέντε διακριτούς δακτυλίους, οι οποίοι κατά σειρά απόστασης από τον πλανήτη, είναι ο Γκάλε, ο Λεβεριέ, ο Λάσελ, ο Αραγκό και ο Άνταμς. Εκτός από αυτούς τους σαφώς καθορισμένους δακτυλίους, ο Ποσειδώνας μπορεί να έχει επίσης ένα πέπλο από υλικά που εκτείνεται προς τα μέσα, από το δακτύλιο Λεβεριέ έως το δακτύλιο Γκάλε, και ενδεχομένως, μακρύτερα προς τον πλανήτη. Τρεις από τους δακτυλίους του Ποσειδώνα είναι στενοί, με πλάτος περίπου 100 χλμ. ή λιγότερο, σε αντίθεση, οι δακτύλιοι Γκάλε και Λάσελ είναι ευρύτεροι με τα πλάτη τους να είναι μεταξύ 2.000 και 5.000 χιλιόμετρα. Ο δακτύλιος Άνταμς αποτελείται από πέντε φωτεινά τόξα ενσωματωμένα σε ένα πιο αμυδρό συνεχή δακτύλιο. Προχωρώντας προς τα αριστερά, τα τόξα είναι: η Αδελφότητα, η Ισότητα 1 και 2, η Ελευθερία και το Θάρρος. Τα τρία πρώτα ονόματα προέρχονται από το σύνθημα της Γαλλικής Επανάστασης και της Γαλλικής Δημοκρατίας «Ελευθερία, Ισότητα, Αδελφοσύνη». Τέσσερις μικροί δορυφόροι έχουν τροχιές στο εσωτερικό του συστήματος των δακτυλίων. Η Ναϊάδα και η Θάλασσα έχουν τροχιές στο χάσμα μεταξύ των δακτυλίων Γκάλε και Λεβεριέ, ενώ η Δέσποινα είναι μόλις στο εσωτερικό του δακτυλίου Λεβεριέ και η Γαλάτεια βρίσκεται ελαφρώς προς τα μέσα του δακτυλίου Άνταμς,.
Εξωτερικοί σύνδεσμοι
Ποσειδων Δακτυλιοι
Σέριε Α1 2017–18 (υδατοσφαίριση γυναικών)
Στις 28 Σεπτεμβρίου του 2017 η Ιμπέρια παραιτήθηκε από το πρωτάθλημα της περιόδου 2017–18 λόγω οικονομικών προβλημάτων με αποτέλεσμα το πρωτάθλημα να διεξαχθεί με 9 ομάδες και η Ιμπέρια να θεωρηθεί τελευταία στη βαθμολογία.
Ο τελικός παίχτηκε μεταξύ της Οριτζόντε Κατάνια και της Πλεμπίσιτο Πάντοβα. Η Πλεμπίσιτο Πάντοβα νίκησε την Οριτζόντε Κατάνια με 10-9 και κέρδισε τον 4ο τίτλο στην ιστορία της. Στη Σέριε Α2 υποβιβάστηκε η Μεσσίνα με την Ιμπέρια.
Εξωτερικοί σύνδεσμοι
2017–18 Κατηγορία:Υδατοσφαίριση το 2017 Κατηγορία:Υδατοσφαίριση το 2018
Μαρία Αντωνία των Δύο Σικελιών
Η Μαρία Αντωνία των Δύο Σικελιών (ιταλ. Maria Antonia di Borbone-Due Sicilie, Παλέρμο, 19 Δεκεμβρίου 1814 - Γκμούντεν, 7 Νοεμβρίου 1898) ήταν μεγάλη δούκισσα της Τοσκάνης και πριγκίπισσα των Βουρβόνων-Δύο Σικελιών (1833 - 1859), τέταρτη κόρη του Φραγκίσκου Α΄ των Δύο Σικελιών και της συζύγου του Μαρίας Ισαβέλλας της Ισπανίας.
Βιογραφία
Τoν Απρίλιο του 1859 ξέσπασε ο πόλεμος των Γάλλων και του Πεδεμοντίου κατά της Αυστρίας, ο σύζυγος Λεοπόλδος της κήρυξε ουδετερότητα αλλά η κυβέρνηση του μεγάλου δουκάτου έφτανε στο τέλος της. Τα στρατεύματα έδειχναν ανυποταξία και ο λαός χρησιμοποιούσε χυδαίες εκφράσεις εναντίον της Δούκισσας. Στις 27 Απριλίου τα εξαγριωμένα πλήθη ξεχύθηκαν στους δρόμους της Φλωρεντίας, ο Λεοπόλδος δραπέτευσε στην Μπολόνια δηλώνοντας παραίτηση υπέρ του μεγαλύτερου γιου τους Φερδινάνδου.
Οικογένεια
Σε ηλικία 18 ετών παντρεύτηκε τον Λεοπόλδο Β΄ της Τοσκάνης, που ήταν κατά 17 χρόνια μεγαλύτερός της. Μαζί του απέκτησε:
Αναφορές
Κατηγορία:Πριγκίπισσες της Αυστρίας Κατηγορία:Μεγάλοι Δούκες της Τοσκάνης Κατηγορία:Οίκος των Βουρβόνων-Ισπανίας Κατηγορία:Πριγκίπισσες της Σικελίας Κατηγορία:Πριγκίπισσες των Βουρβόνων-Δύο Σικελιών Κατηγορία:Πριγκίπισσες της Νάπολης Κατηγορία:Μεγάλες Δούκισσες της Τοσκάνης
Ιωάννης Ηλιάσκος
Ο Ιωάννης Ηλιάσκος (1863–1946) ήταν Έλληνας τραπεζίτης.
Βιογραφικά στοιχεία
Γεννήθηκε το 1863 στην Κωνσταντινούπολη και σπούδασε στην Εμπορική Σχολή της Χάλκης. Μετά την ολοκλήρωση των σπουδών του εργάστηκε στην τράπεζα που κατείχε ο πατέρας του Κωνσταντίνος. Το 1913 μετακόμισε στην Αθήνα, μαζί με την οικογένειά του. Εκεί έγινε γενικός διευθυντής της Τράπεζας Αθηνών, παραμένοντας στη θέση μέχρι τον θάνατό του τον Φεβρουάριο του 1946. Στις πρωτοβουλίες που ανέλαβε κατά τη διάρκεια της θητείας του στη θέση του γενικού διευθυντή της Τράπεζας Αθηνών ήταν η ίδρυση υποκαταστημάτων της τράπεζας σε πόλεις και κωμοπόλεις της Ελλάδας και σημαντικά κέντρα της Ευρώπης, της Αφρικής και της Αμερικής.
Παραπομπές
Κατηγορία:Έλληνες τραπεζίτες
NorrlandsOperan
thumb|right|300px|Το κτήριο NorrlandsOperan. Το NorrlandsOperan ή NOP είναι ένας οργανισμός όπερας στο Ούμεο στη Σουηδία. Ιδρύθηκε το 1974 και εκτός από όπερα στο χώρο λαμβάνει χώρα και το Φεστιβάλ Μουσικής Τζαζ του Ούμεο. Το NOP ιδρύθηκε το 1974 ως μια περιφερειακή όπερα. Ο πρώτος καλλιτεχνικός διευθυντής ήταν ο Άρνολντ Έστμαν το διάστημα 1974 μέχρι 1979. Σήμερα το NOP έχει τη δική του συμφωνική ορχήστρα και έχει δυνατότητες για φιλοξενία παραστάσεων όπερας, χορού, μουσικής και τεχνών.
Εξωτερικοί σύνδεσμοι
Κατηγορία:Ούμεο
Κατάλογος πόλεων της Γερμανίας
2 Συνένωση του Ντέσαου και του Ρόσλαου στις 1. Ιουλίου 2007.
Γερμανιας
Φωσφορισμός
Εκτός των περιπτώσεων εκείνων που παρατηρείται το φαινομένου του φθορισμού υπάρχει και περίπτωση κατά την οποία οι απορρoφώσες την ερεθίζουσα ακτινοβολία, ουσίες ή σώματα να εξακολουθούν ν΄ ακτινοβολούν και μετά την απομάκρυνση αυτής. Το φαινόμενο αυτό ονομάζεται φωσφορισμός.
Πρώτος που θεωρείται ότι παρατήρησε και κατέγραψε το φαινόμενο αυτό ήταν ο Ανρί Μπεκερέλ το 1867 ο οποίος και το αποκάλεσε "βραδύ φθορισμό". Κατά γενικό κανόνα ο φωσφορισμός παρατηρείται σε στερεά σώματα επειδή σ΄ αυτά η μετάβαση της διεγερμένης κατάστασης, στην θεμελιώδη κατάσταση επιτελείται με πολλή μεγαλύτερη δυσκολία, παρά στα αέρια και στα διαλύματά τους. Παραταύτα ο Τιέλ το 1922 κατόρθωσε να "παγώσει" (σταθεροποιήσει) τον φθορισμό υδατικών διαλυμάτων όπως της φθορεσκεΐνης και της φαινόλης διαλύοντας τα σώματα αυτά (υπό υαλώδη μορφή) σε καθαρό τετηγμένο βορικό οξύ έτσι ώστε να παρουσιάσει (υπό αυτές τις συνθήκες) δια φωσφορισμού τις ίδιες περίπου ταινίες εκπομπής που παρουσιάζουν κατά τον φθορισμό.
Σημειώνεται πως γι΄ αυτούς τους λόγους, όπως και στον φθορισμό, η θέρμανση ελαττώνει τον χρόνο ερεθισμού και διευρύνει συγχρόνως τις ταινίες εκπομπής, ενώ η ελάττωση της θερμοκρασίας επιφέρει τα εντελώς αντίθετα αποτελέσματα.
Κατηγορία:Φωτοφυσικά φαινόμενα
ΦΚ Σπάρτακ Σουμπότιτσα
Ιστορία
Το 1945 η ομάδα αυτή είναι ένα από τα πιο επιτυχημένα ποδοσφαιρικά σωματεία στη χώρα της Σερβίας. Είναι το πιο παλιό χρονικά ποδοσφαιρικό σωματείο και είχε πάρει μέρος στο Γιουγκοσλαβικό Πρωτάθλημα την περίοδο 1947-48. Η μεγαλύτερη επιτυχία της ομάδας ήταν το 1993, οπότε είχαν φτάσει στον τελικό του Γιουγκοσλαβικού Κυπέλλου με αντίπαλο την Παρτιζάν Βελιγραδίου, από την οποία έχασε με 6-1.
Όπως κάθε ομάδα έτσι και η Σπάρτακ είχε ενωθεί με κάποια άλλες ομάδες. Αυτές ήταν οι Ραντίσκι και Γκαράνσκι.
Κύπελλο Μίτροπα
Το Κύπελλο Μίτροπα ήταν ευρωπαϊκή διοργάνωση που ιδρύθηκε στη Γαλλία. Το 1987 η Σπάρτακ είχε πάρει μέρος σε αυτή τη διοργάνωση με αντίπαλο την ιταλική Άσκολι, από την οποία έχασε με 2-1, και από την ουγγρική Βάσας, όπου έχασαν και από εκείνη με 2-0.
Οι Οπαδοί της Σπάρτακ
Οι οπαδοί της Σπάρτακ λέγονται Οι Ναύτες και ο σύλλογος ιδρύθηκε τη δεκαετία του '70 από έφηβους που κατάγονταν από την Πρόβζικα και στήριζαν τη Σπάρτακ. Το 1988 η Σπάρτακ είχε βρεθεί αντιμέτωπη με την Ντιναμό Ζάγκρεμπ και από τότε αυτός ο σύλλογος θεωρήθηκε ως το επίσημο φαν κλαμπ της Σπάρτακ Σουμπότιτσα.
Εξωτερικοί σύνδεσμοι
Κατηγορία:Αθλητικοί σύλλογοι Σερβίας Κατηγορία:Ιδρύσεις αθλητικών συλλόγων το 1945 Κατηγορία:Ποδοσφαιρικές ομάδες Σερβίας Κατηγορία:Ποδοσφαιρικές ομάδες Γιουγκοσλαβίας Κατηγορία:Ιδρύσεις ποδοσφαιρικών ομάδων το 1945
Λεωνίδας Κόκκας
Γεννήθηκε στην Κορυτσά Αλβανίας. Το 1991 έφυγε από την Αλβανία για την Ελλάδα με τον Πύρρο Δήμα, τον Λεωνίδα Σαμπάνη και τον Βίκτωρα Μήτρου. Έχει ύψος 1,78μ. Είναι αξιωματικός του Ελληνικού Στρατού. Υπήρξε για ένα χρονικό διάστημα και διαιτητής άρσης βαρών.
Καριέρα
Σε ηλικία 15 ετών αρχίζει την ενασχόληση του με το άθλημα της άρσης βαρών. Κατά την επιστροφή του στην Ελλάδα, το 1991, συνεχίζει με την άρση βαρών και εντάσσεται στον Σπάρτακο Ιωαννίνων αλλά και στην Εθνική Ομάδα. Αγωνίζεται στη κατηγορία των 91 κιλών με τις διακρίσεις να έρχονται άμεσα σε όλα τα επίπεδα, πανευρωπαϊκό, παγκόσμιο, μεσογειακό. Έχει μόλις μία ολυμπιακή συμμετοχή (1996-Ατλάντα). Στην συγκεκριμένη Ολυμπιάδα κατέκτησε το ασημένιο μετάλλιο παρά το ότι πριν από λίγους μήνες είχε υποβληθεί σε επέμβαση στη μέση. Ένας σοβαρός τραυματισμός στο γόνατο τον αφήνει εκτός Ολυμπιάδας του Σίδνεϊ, ενώ το 2003 αποφασίζει να ολοκληρώσει αναγκαστικά την καριέρα του και να αποχωρήσει από την ενεργό δράση. Τα τελευταία χρόνια ασχολείται με το γκολφ όπου έχει κατακτήσει τέσσερα παγκόσμια πρωταθλήματα. . To 2004 στην Ολυμπιάδα της Αθήνας μετέφερε την ολυμπιακή σημαία μαζί με άλλους 7 αθλητές – μορφές του ελληνικού αθλητισμού στο ΟΑΚΑ, στην τελετή έναρξης.
Διακρίσεις
Ο Κόκκας κατέκτησε δύο ασημένια και δύο χάλκινα μετάλλια σε παγκόσμια πρωταθλήματα (1998, 1999) και δύο ασημένια σε ευρωπαϊκά πρωταθλήματα (1995, 1998), μεσογειονίκης. Αναλυτικά παρουσιάζονται παρακάτω μερικές διακρίσεις ανά διοργάνωση/τόπο/έτος.
Παραπομπές
Κατηγορία:Έλληνες Ολυμπιονίκες Κατηγορία:Έλληνες ομογενείς αθλητές Κατηγορία:Έλληνες αθλητές της άρσης βαρών Κατηγορία:Αθλητές της άρσης βαρών στους Θερινούς Ολυμπιακούς Αγώνες 1996 Κατηγορία:Ολυμπιονίκες της άρσης βαρών Κατηγορία:Κάτοχοι μεταλλίων του Παγκοσμίου Πρωταθλήματος Άρσης Βαρών Κατηγορία:Κάτοχοι μεταλλίων του Ευρωπαϊκού Πρωταθλήματος Άρσης Βαρών
Ήντιθ
Η Ήντιθ της Αγγλίας (910 - 26 Ιανουαρίου 946), μέλος του Οίκου του Ουέσσεξ ήταν βασίλισσα της Γερμανίας μέσω του γάμου της με τον Όθων Α΄ της Αγίας Ρωμαϊκής Αυτοκρατορίας. Η Ήντιθ ήταν δεύτερη κόρη του βασιλιά των Αγγλοσαξόνων Εδουάρδου του Πρεσβύτερου με τη δεύτερη σύζυγο του Έλφλεντ, συνεπώς εγγονή του Αλφρέδου του Μέγα, η μεγαλύτερη αδελφή της ήταν η Έντζιφου της Αγγλίας.
Γάμος με τον Όθων Α΄
Ο Ερρίκος Α΄ ο Ορνιθοθήρας βασιλιάς στην Ανατολική Φραγκία αναζητούσε συμμαχία με τους Αγγλοσάξονες, ζήτησε από τον Έθελσταν της Αγγλίας μια αδελφή του σαν νύφη για τον γιο του Όθων. Ο Έθελσταν έστειλε στην αυλή των Ανατολικών Φράγκων τις δύο ετεροθαλείς αδελφές του Έντζιφου και Ήντιθ, ο Όθων κλήθηκε να επιλέξει τη μία. Η Ροσβίτα έγραψε ότι ο Όθων επέλεξε την Ήντιθ επειδή ήταν "χαριτωμένη, ευχάριστη και με βασιλική εμφάνιση", κατόπιν την παντρεύτηκε (930). Ο πεθερός της Ερρίκος ο Ορνιθοθήρας πέθανε (936) και ο σύζυγος της Όθων Α΄ στέφτηκε βασιλιάς της Γερμανίας στον Καθεδρικό Ναό του Άαχεν. Σύμφωνα με μια περιγραφή η στέψη του Όθων έγινε χωρίς τη σύζυγο του, ο επίσκοπος Θιετμάρ του Μέρσεμπουργκ στα Χρονικά του έγραψε ότι η στέψη της έγινε σε ξεχωριστή τελετή.
Η Ήντιθ σαν βασιλική σύζυγος ανέλαβε τον τίτλο της "Πρώτης Κυρίας", συνδέεται το όνομα της στα διατάγματα με δωρεές σε ηγουμένες και Άγιες, φαίνεται ότι στάθηκε περισσότερο πιστή από την πεθερά της Ματθίλδη του Ρίνγκελχαϊμ που οι δραστηριότητες της καταγράφηκαν όταν η Ήντιθ ήταν βασίλισσα. Δημιουργήθηκε αντιπαλότητα ανάμεσα στο Βενεδικτινό μοναστήρι του Αγίου Μαυρικίου που ιδρύθηκε στο Μαγδεβούργο από τον Όθων και τη Ματθίλδη (937) όπως και με το Αβαείο του Κβέντλινμπουργκ που ίδρυσε η πεθερά της στη μνήμη του συζύγου της. Η Ήντιθ συνόδευσε τον σύζυγο της σε όλα τα ταξίδια και τις μάχες. Οι δούκες Έμπερχαρντ της Φραγκονίας και Γιλβέρτος της Λωρραίνης εξεγέρθηκαν εναντίον του Όθων Α΄ αλλά ηττήθηκαν και σκοτώθηκαν (939), η ίδια δέχτηκε την εχθρότητα από το Αββαείο του Λορς. Η Ήντιθ όπως και ο αδελφός της Έθελσταν αφιερώθηκε στη λατρεία του Αγίου Όσβαλντ της Νορθουμβρίας, εισήγαγε τη λατρεία του στη Γερμανία μετά τον γάμο της με τον αυτοκράτορα και ίδρυσε πλήθος από Αβαεία και μοναστήρια αφιερωμένα σε αυτόν. Πέθανε απρόσμενα και πρόωρα (946), ο Όθων Α΄ που την αγαπούσε τη θρήνησε έντονα και παντρεύτηκε σε δεύτερο γάμο την Αδελαΐδα της Ιταλίας (951).
Οικογένεια
Με τον σύζυγο της Όθων Α΄ η Έντγκυθ απέκτησε :
Ταφή και έρευνες
Η Ήντιθ τάφηκε αρχικά στο μοναστήρι του Αγίου Μαυρικίου, από τον 16ο αιώνα ο τάφος της βρίσκεται στον Καθεδρικό ναό του Μαγδεβούργου. Για πολλά χρόνια πίστευαν ότι στη θέση του τάφου της βρισκόταν ένα κενοτάφιο, οι αρχαιολόγοι το άνοιξαν κατά λάθος στη διάρκεια επισκευών της κατασκευής (2008), μια επιγραφή επιβεβαίωσε ότι ήταν τα οστά της Ήντιθ, ανατυπώθηκε το 1510. Τα θραύσματα και τα οστά εξετάστηκαν (2009) και μεταφέρθηκαν για έλεγχο στο Μπρίστολ (2010). Οι εξετάσεις του Μπρίστολ έγιναν με δοκιμές από ισότοπο στο σμάλτο των δοντιών της άνω γνάθου, ο στόχος ήταν να ελέγξουν αν ήταν από το Ουέσσεξ και τη Μερκία όπως γράφουν οι ιστορικοί. Οι έρευνες αποκάλυψαν ότι τάφηκε στο Μαγδεβούργο και πέρασε ένα μεγάλο μέρος της παιδικής της ηλικίας στο Ουέσσεξ. Τα οστά είναι τα παλαιότερα διατηρημένα που ανήκουν σε μέλος της Αγγλικής βασιλικής οικογένειας. Τα οστά μετά τις μελέτες τάφηκαν ξανά σε ένα φέρετρο από Τιτάνιο στον Καθεδρικό ναό του Μαγδεβούργου (22 Οκτωβρίου 2010).
Εξωτερικοί σύνδεσμοι
Κατηγορία:Βασίλισσες της Γερμανίας Κατηγορία:Πριγκίπισσες της Αγγλίας Κατηγορία:Οίκος του Ουέσσεξ Κατηγορία:Δούκισσες της Σαξονίας
Ίντχιλντ
Πηγές
Κατηγορία:Πριγκίπισσες της Αγγλίας Κατηγορία:Οίκος του Ουέσσεξ
Έντουαρντ Έλλις (έμπορος)
Ο Έντουαρντ Έλλις ο πρεσβύτερος (αγγλικά: Edward Ellice the Elder, γνωστός στην εποχή του ως “Αρκούδα”, “Bear”), (27 Σεπτεμβρίου 1783 – 17 Σεπτεμβρίου 1863), ήταν Βρετανός έμπορος και πολιτικός. Διετέλεσε διευθυντής της “Εταιρείας του Κόλπου Χάντσον” (“Hudson's Bay Company”, HBC) και ο κινητήριος μοχλός, πίσω από το νομοσχέδιο για τη μεταρρύθμιση του 1832 (Reform Bill of 1832).
Πρώτα χρόνια – σπουδές
Ο Εδουάρδος Έλλις γεννήθηκε στις 27 Σεπτέμβρη του 1783 στο Λονδίνο και ήταν γιος του Αλεξάνδρου Έλλις (Alexander Ellice) και της Άννας Ράσελ (Ann Russell). Το 1795 ο πατέρας του αγόρασε ένα ημι-φεουδαλικό τμήμα εδαφών στη περιοχή του Κεμπέκ στον Καναδά (Seigneury ή Seigneurial system of New France, εδαφικό σύστημα της Νέας Γαλλίας, πόλη Villechauve ή Beauharnois Quebec, του Κεμπέκ), από τον Μισέλ Καρτιέ (Michel Chartier de Lotbinière, Marquis de Lotbinière). Μικρότερος αδελφός του Εντουαρντ ήταν ο στρατηγός Ρόμπερτ Έλλις (Robert Ellice).
Σπούδασε στο Σχολείο του Γουίντσεστερ (Winchester School) και στο Κολλέγιο Μάρισκαλ (Marischal College), στο Αμπερντήν.
Εμπορικές δραστηριότητες και πρώτος γάμος
Έγινε συνέταιρος στην εταιρεία Phyn, Ellices and Inglis, η οποία είχε ενδιαφέροντα για την "Εταιρεία ΧΥ" (Βορειοδυτική εταιρεία, "XY Company" και "North West Company") του Καναδά. Είχε αποσταλεί στον Καναδά το 1803 και το 1804 παρευρέθηκε στην ένωση των δύο αυτών εταιρειών. Εταιρείες. Στη συνέχεια έγινε εταίρος στην Βορειοδυτική εταιρεία, (“North West Company“, NWC) και κατά τη διάρκεια του αγώνα που έκανε ο Τόμας Ντάγκλας (Thomas Douglas, 5th Earl of Selkirk, 1771–1820) διαδραμάτισε σημαντικό ρόλο.
Ο ίδιος ασχολήθηκε με το εμπόριο γούνας από το 1803 με αποτέλεσμα να αποκτήσει το παρατσούκλι του, η «αρκούδα».
Στις 30 Οκτωβρίου 1809 παντρεύτηκε την Χάννε Αλθαία Μπέτεσγορθ (Hannah Althea Bettesworth), το γένος Γκρέι (Grey), κόρη του Τσαρλς Γκρέι (Charles Grey, 1st Earl Grey, 1729–1807) και χήρα του καπετάνιου Τζορτζ Έντμουντ Μπάϊρον Μπέτεσγορθ (George Edmund Byron Bettesworth, 1785–1808). Απέκτησε με αυτήν ένα γιο, που του έδωσε το ίδιο όνομα με αυτόν, τον Έντουαρντ Έλλις, τον νεώτερο.
Το 1820, δραστηριοποιήθηκε μαζί με τους αδελφούς Γουίλιαμ Μακ Γκιλιβράϊ (William McGillivray) και Σάϊμον Μακ Γκιλιβράϊ (Simon McGillivray), για την επίτευξη της ένωσης των εταιρειών “North West Company“ (NWC) και “Hudson's Bay Company” (HBC) και παρευρισκόταν όταν ξεκίνησαν οι σχετικές διαπραγματεύσεις. Θεωρείται ως ο βασικός παράγοντας, ο οποίος δημιούργησε το αμάλγαμα της ανάμειξης των εταιρειών “North West”, “XY” και “Hudson's Bay Company” το 1821. Αργότερα έγινε αναπληρωτής διευθυντής και διευθυντής στην “Εταιρεία του Κόλπου Χάντσον”.
Πολιτική δραστηριότητα
Υπήρξε επίσης βουλευτής του Κοινοβουλίου του Ηνωμένου Βασιλείου για το Κόβεντρι από το 1818-1826 και ξανά πάλι από το 1830 έως το 1863. Διετέλεσε Υπουργός Οικονομικών (Financial Secretary to the Treasury) και δεύτερος στην ιεραρχία της κυβέρνησης του στην κυβέρνηση του λόρδου Τσαρλς Γκρέι (Charles Grey, 2nd Earl Grey, 1764–1845) και υπουργός Πολέμου (Secretary at War), μεταξύ 1833 και 1834, διάστημα κατά το οποίο πρότεινε ότι οι διορισμοί στο στρατό θα πρέπει να γίνονται απευθείας από το υπουργείο του. Ίδρυσε τη Μεταρρυθμιστική Λέσχη ή Λέσχη των Μεταρρυθμιστών το 1836 και υποστήριξε τον Πάλμερστον ως πρωθυπουργό. Ορκίστηκε στο Μυστικό Συμβούλιο (Privy Council of the United Kingdom) το 1833. Το 1836 προέτρεψε, σε ιδιωτικό επίπεδο, τη γαλλική κυβέρνηση να στείλει στρατεύματα στην Ισπανία.
Ο Έντουαρντ Έλλις και η Φιλελληνική Επιτροπή του Λονδίνου (1823-1826)
Ο Έντουαρντ Έλλις υπήρξε επίσης μέλος της Φιλελληνικής Επιτροπής του Λονδίνου (αγγλικά: London Greek Committee ή London Philhellenic Committee, 1823-1826), η οποία ήταν κίνηση φιλελλήνων, που συστάθηκε, τον Μάρτιο του 1823 με κύριο σκοπό την υποστήριξη της ελληνικής Επανάστασης.
Δεύτερος γάμος
Το 1843, παντρεύτηκε σε δεύτερο γάμο, την Άννα Αμέλια Λέστερ (Anne Amelia Leicester), το γένος Κέπελ (Keppel), κόρης του Γουίλιαμ Κέπελ (William Keppel, 4th Earl of Albemarle, 1772 – 1849) και χήρας του Τόμας Κοκ (Thomas Coke, 1st Earl of Leicester, 1754 –1842), η οποία, όμως, απεβίωσε το επόμενο έτος.
Ο μοναδικός του γιος ο Έντουαρντ Έλλις ο νεώτερος (Edward Ellice Jr.) έγινε και αυτός μεταγενέστερα μέλος του Κοινοβουλίου. Ο δε αδελφός του Έντουαρντ Έλλις του γηραιότερου, ο στρατηγός Ρόμπερτ Έλλις (Robert Ellice) παντρεύτηκε την Ελίζα Κόρτνεϊ (Eliza Courtney) και αργότερα, περί το 1880, ένας από τους εγγονούς τους έγινε κληρονόμος του γιου του, του Έντουαρντ Έλλις του νεώτερου.
Τιμητικές διακρίσεις
Στον Έντουαρντ Έλλις απονεμήθηκε τιμητικά τίτλος διδάκτορα DCL (Doctor of Civil Law), από το Πανεπιστήμιο του Σαιντ Άντριους.
Ονομασίες περιοχών προς τιμήν του Έντουαρντ Έλλις
Τα Νησιά Έλλις, πρώην μέρος της αποικίας “Gilbert and Ellice Islands” και τώρα το ανεξάρτητο έθνος του Τουβαλού, φέρουν το όνομά του. Ο αγροτικός δήμος Έλλις της επαρχίας Μανιτόμπα του Καναδά, ο εμπορικός σταθμός της “Εταιρείας του Κόλπου Χάντσον”, επονομαζόμενος και ως το Φρούριο Έλλις (Fort Ellice) και η λεωφόρος Έλλις (Ellice Avenue) στο Γουίνιπεγκ πήραν το όνομά τους, προς τιμήν του.
Χαμάντ μπιν Χαλίφα αλ Θανί
Ο Χαμάντ μπιν Χαλίφα (αραβικά:حمد بن خليفة آل ثاني; γενν. 1η Ιανουαρίου 1952) είναι μέλος της βασιλικής οικογένειας του Κατάρ, Αλ-Θανί. Ήταν ο ηγέτης του Κατάρ από το 1995 ως το 2013. Το 1977 ανακηρύχθηκε διάδοχος του θρόνου και ήρθε στην εξουσία το 1995 με την ανατροπή του πατέρα του, Εμίρη Χαλίφα. Έχει τιμηθεί με διάφορα παράσημα και μετάλλια.
Βιογραφία
Γεννήθηκε στην Ντόχα την 1η Ιανουαρίου 1952 και ανήκει στην οικογένεια Αλ-Θανί (Al-Thani).
Αποφοίτησε από τη Βασιλική Στρατιωτική Ακαδημία το 1971 στο Σάντχερστ (Sandhurst) του Ηνωμένου Βασιλείου και αργότερα έγινε διοικητής των ενόπλων δυνάμεων του Κατάρ. Κατέλαβε την εξουσία στις 26 Ιουνίου του 1995 με την ανατροπή του πατέρα του, Εμίρη Χαλίφα μπιν Χαμάντ (Khalifa bin Hamad Al Thani), ενώ ο τελευταίος βρισκόταν στη Γενεύη. Παντρεύτηκε τη Σεΐχα Μοζάχ Μπιντ Νασέρ Αλ-Μισνέντ (Sheikha Mozah Bint Nasser Al-Missned).
Παραιτήθηκε τον Ιούνιο του 2013 υπέρ του γιου του, Ταμίμ μπιν Χαμάντ (Sheikh Tamim Bin Hamad Al-Thani), ο οποίος τον διαδέχθηκε στις 25 Ιουνίου 2013.
Παραπομπές
Χαμαντ Κατηγορία:Μουσουλμάνοι μονάρχες
Μοχός Ηρακλείου
Ο Μοχός είναι χωριό και έδρα ομώνυμης κοινότητος του Δήμου Χερσονήσου στην Περιφερειακή Ενότητα Ηρακλείου της Κρήτης. Παλιότερα ανήκε στην Επαρχία Πεδιάδος.